### Beslutningstema

Det skal besluttes, om der kan gives tillægsbevillinger til manglende finansiering på igangværende trafiksikkerhedsprojekter

### Sagsfremstilling

På investeringsoversigten i 2025 er der 4 igangværende trafiksikkerhedsprojekter, som er blevet dyrere end forventet. Det betyder, at der mangler en samlet restfinansiering på 4,3 mio. kr.

Det er ønskeligt, at projekterne afsluttes i 2025

|  |  |  |  |
| --- | --- | --- | --- |
| Projekt | Projektnavn | Tekst | Beløb |
| 1004 | Enkeltrettet sti langs [adresse] i Skærbæk | Projektet er blevet ændret (godkendt af TMU okt. 2024). Projektet omfatter nu også ændringer af 2 kryds på [adresse], hvor chikaner ændres til hævede flader. Oprindeligt er der givet en anlægsbevilling og frigivelse af rådighedsbeløb på 0,675 mio. kr., den 29.2.2024. | 0,6 mio. kr. |
| 917 | [adresse] i kurven ved [adresse] Projektet er blevet dyrere end forventet dels pga. prisstigninger siden frigivelsen af midler og dels pga. af TMU besluttede, at der skulle ske en vejforlægning af [adresse] i projektet. Forlægningen medfører at det eksisterende stiforløb skal ændres. Der er tidligere givet en anlægsbevilling og frigivelse af rådighedsbeløb på 2,092 mio. kr., senest den 31.10.2024. | 1,2 mio. kr. |
| 947 | Svingbane til matr.nr. 2557 Skærbæk | Prisstigninger i projektforløbet. Projektforløbet var forholdsvis langt pga. lange drøftelser og mange krav fra Vejdirektoratet. Der er tidligere en anlægsbevilling og frigivelse af rådighedsbeløb på1,9 mio. kr. til projektet incl. jordkøb, senest den 28.11.2024. | 1,5 mio. kr. |
| 1005 | Enkeltrettet stier langs [adresse] (0,468+0,500 mio. kr.) | De frigivne midler til projektet var ud fra enhedspriser for den type anlæg. Jordbundsforhold langs vejen gør, at projektet bliver dyrere end forventet, da der skal skiftes jord og der skal yderligere afvanding langs strækningen. Der er tidligere givet en anlægsbevilling og frigivelse af rådighedsbeløb på 0,810 mio. kr., den 29.5.2024. | 1,0 mio. kr. |
|  | I alt |  | 4,3 mio. kr. |

Teknik- og Miljøudvalget har på mødet den 12. august 2025, jf. pkt. 4 drøftet forslag til finansiering og udvalget anbefaler følgende:

|  |  |  |  |
| --- | --- | --- | --- |
| Projekt | Projektnavn | Tekst | Beløb |
| 1044 | Dobbeltrettet cykelsti langs [adresse] Den 28.1.2025 blev der givet en anlægsbevilling og frigivelse af rådighedsbeløb på 8,122 mio. kr. som fordeler sig med Udg. 16,244 mio. kr. og Indt. 8,122 mio. kr.  Gennemførelse af anlægsprojektet er udsat pga fuld VVM undersøgelse, som følge heraf foreslås at 3,1 mio. kr.  af det frigivne rådighedsbeløb i 2025 udskydes til 2026. Det vil, at sige at der af cykelstipuljen i 2026 forlods disponeres et 3,1 mio. kr.  til [adresse]. | 3,1 mio. kr. |
| 1008 | Kryds [adresse]/Bovlund Bjergvej | Projektet er blevet billigere som følge af projektændring | 0,5 mio. kr. |
| 1009 | Ændret cykelstiforløb Bargumsvej | Projektet er afsluttet og viser samlet et mindreforbrug på 0,2 mio. kr. | 0,2 mio. kr. |
| 995 | Trafiksikkerhedspulje | Der er et restpuljebeløb på 0,468 mio. kr., som endnu ikke er disponeret | 0,5 mio. kr. |
|  | I alt |  | 4,3 mio. kr. |

Principielt skal ikke forbrugte midler eller udskudte rådighedsbeløb tilbageføres til kassebeholdningen i 2025, men i den konkrete sag foreslås det, at mindreforbruget anvendes til finansiering af det forventede underskud på ovennævnte projekter.

Det kan i øvrigt nævnes, at alle de nævnte anlægsprojekter er indenfor området "Basisanlæg" på Teknik- og Miljøudvalget.

### Indstilling Direktøren for Teknik & Miljø, Service og Beskæftigelse indstiller,

at der gives tillæg til anlægsbevilling og frigivelse af rådighedsbeløb på 0,6 mio. kr. til projekt 1004 Enkeltrettet sti langs [adresse] i Skærbæk,

at der gives tillæg til anlægsbevilling og frigivelse af rådighedsbeløb på 1,2 mio. kr. til projekt 917 [adresse] i kurven ved [adresse],

at der gives tillæg til anlægsbevilling og frigivelse af rådighedsbeløb på 1,5 mio. kr. til projekt 947 Erna Madsen til matr. 2557 Skærbæk,

at der gives tillæg til anlægsbevilling og frigivelse af rådighedsbeløb på 1,0 mio. kr. til projekt 1005 Enkeltrettet sti langs [adresse],

at finansieringen sker som foreslået, og

at indstillingen videresendes til Kommunalbestyrelsen.

**Beslutning i Økonomiudvalget den 21. august 2025, pkt. 19:**

Indstillingen anbefales.

### Beslutning

Indstillingen godkendt.

Lucas Simonsen (V) deltog ikke i mødet.